CELEX: 32009D0357(01)
Language: sl
Date: 2009-04-27 00:00:00
Title: 2009/357/ES: Sklep Komisije z dne 27. aprila 2009 o spremembi Sklepa 2007/134/ES o ustanovitvi Evropskega raziskovalnega Sveta (Besedilo velja za EGP)

1.5.2009   
            
            
               SL
            
            
               Uradni list Evropske unije
            
            
               L 110/37
            
         
      SKLEP KOMISIJE
   
   z dne 27. aprila 2009
   o spremembi Sklepa 2007/134/ES o ustanovitvi Evropskega raziskovalnega Sveta
   (Besedilo velja za EGP)
   (2009/357/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa št. 1982/2006/ES Evropskega parlamenta in Sveta z dne 18. decembra 2006 o Sedmem okvirnem programu Evropske skupnosti za raziskave, tehnološki razvoj in predstavitvene dejavnosti (2007–2013) (1) ter zlasti členov 2 in 3 Sklepa,
   ob upoštevanju Odločbe Sveta 2006/972/ES z dne 19. decembra 2006 o posebnem programu „Zamisli“ za izvajanje Sedmega okvirnega programa Evropske skupnosti za raziskave, tehnološki razvoj in predstavitvene dejavnosti (2007–2013) (2) ter zlasti člena 4(2) in (3) Odločbe,
   ob upoštevanju naslednjega:
   
               (1)
            
            
               V Sedmem okvirnem programu je posebni program „Zamisli“ namenjen podpori pionirskim raziskavam na pobudo raziskovalcev na vseh področjih znanosti, inženiringa in strokovnega izpopolnjevanja, ki jih izvajajo raziskovalci v okviru tem, ki jih sami izberejo.
            
         
               (2)
            
            
               S Sklepom 2007/134/ES (3) je Komisija ustanovila Evropski raziskovalni svet (v nadaljnjem besedilu „ERC“) kot sredstvo za izvajanje posebnega programa „Zamisli“.
            
         
               (3)
            
            
               V skladu s členom 1 Sklepa 2007/134/ES ERC sestavlja neodvisni znanstveni svet, ki mu pomaga posebna izvedbena struktura.
            
         
               (4)
            
            
               Znanstveni svet sestavljajo najboljši znanstveniki, inženirji in strokovnjaki, ki jih imenuje Komisija in delujejo v svojem imenu, neodvisno od kakršnih koli zunanjih vplivov. Deluje v skladu z mandatom iz člena 3 Sklepa 2007/134/ES.
            
         
               (5)
            
            
               V skladu s členom 4(1) Sklepa 2007/134/ES sestavlja znanstveni svet do 22 članov.
            
         
               (6)
            
            
               Trije člani znanstvenega sveta so odstopili iz osebnih razlogov: prof. Manuel CASTELLS, Odprta univerza v Kataloniji; prof. Paul J. CRUTZEN, Institut Max-Planck za kemijo, Mainz; prof. Lord MAY, Univerza v Oxfordu.
            
         
               (7)
            
            
               V skladu s členom 4(7) Sklepa 2007/134/ES v primeru odstopa člana ali izteka njegovega mandata, ki se ne more več podaljšati, Komisija imenuje novega člana.
            
         
               (8)
            
            
               V skladu s členom 4(6) Sklepa 2007/134/ES so člani imenovani za obdobje štirih let z možnostjo enkratnega podaljšanja, in sicer na podlagi sistema kroženja, ki zagotavlja neprekinjenost dela znanstvenega sveta.
            
         
               (9)
            
            
               V skladu s členom 4(4) Sklepa 2007/134/ES Komisija imenuje prihodnje člane na podlagi dejavnikov in meril iz Priloge I k navedenemu sklepu ter po neodvisnem in preglednem izbirnem postopku, ki ga potrdi znanstveni svet, v okvir katerega spada tudi posvetovanje z znanstveno skupnostjo ter poročilo Parlamentu in Svetu. Tak postopek je izvedel neodvisni odbor za izbor, ki je poslal poročilo Parlamentu in Svetu. Ta odbor je priporočil tri nove člane in ti so bili sprejeti.
            
         
               (10)
            
            
               V skladu s členom 4(4) Sklepa 2007/134/ES se imenovanje prihodnjih članov objavi v skladu z Uredbo (ES) št. 45/2001 Evropskega parlamenta in Sveta (4)–
            
         SKLENILA:
   Člen 1
   Osebe iz Priloge k temu sklepu so imenovane za člane znanstvenega sveta Evropskega raziskovalnega sveta za obdobje štirih let.
   Člen 2
   Ta sklep začne veljati na dan sprejetja.
   
      V Bruslju, 27. aprila 2009
      
         
            Za Komisijo
         
         Janez POTOČNIK
         
         
            Član Komisije
         
      
   
   
      (1)  UL L 412, 30.12.2006, str. 1.
   
      (2)  UL L 400, 30.12.2006, str. 243. Popravljena različica v UL L 54, 22.2.2007, str. 81.
   
      (3)  UL L 57, 24.2.2007, str. 14.
   
      (4)  UL L 8, 12.1.2001, str. 1.
   
      PRILOGA
      
         NOVI CLANI ZNANSTVENEGA SVETA ERC
      
      Prof. Sierd A.P.L. CLOETINGH, Svobodna univerza v Amsterdamu
      Prof. Carlos M. DUARTE, Španski svet za znanstveno raziskovanje, Majorka
      Prof. Henrietta L. MOORE, Univerza v Cambridgeu